ഇ. ഹരികുമാർ

മലയാളത്തിലെ ഒരു നോവലിസ്റ്റും ചെറുകഥാകൃത്തുമായിരുന്നു ഇ. ഹരികുമാർ.  ഒരുമാസത്തോളം ചികിത്സയ്ക്കായി ആശുപത്രിയിൽ കിടന്ന ശേഷം 2020 മാർച്ചുമാസം 23 തീയതി അർദ്ധരാത്രിയോടെ തന്റെ 77 ആം വയസ്സിൽ ഇദ്ദേഹം അന്തരിച്ചു.മനോരമ വാർത്ത
ജീവിതരേഖ
കവി ഇടശ്ശേരി ഗോവിന്ദൻ നായരുടേയും ഇ. ജാനകിഅമ്മയുടേയും മകനായി 1943 ജൂലൈ 13 ന്‌ പൊന്നാനിയിൽ ജനിച്ചു. പൊന്നാനി എ. വി. ഹൈസ്കൂൾ, കൽക്കട്ട സർവകലാശാല എന്നിവിടങ്ങളിൽ വിദ്യാഭ്യാസം. 1960 മുതൽ ഇന്ത്യയിലെ വിവിധ നഗരങ്ങളിൽ ജോലി ചെയ്തു.
കമ്പ്യൂട്ടർ ടൈപ്പ് സെറ്റിംഗ്, പുസ്തക പ്രസിദ്ധീകരണം എന്നീ മേഖലകളിൽ പ്രവർത്തിച്ചുവന്നിരുന്നു. ഹരികുമാറിന്റെ ആദ്യ കഥ "മഴയുള്ള രാത്രിയിൽ" 1962 ൽ പ്രസിദ്ധീകരിച്ചു.
9 നോവലുകളും 13 ചെറുകഥകളും ഹരികുമാറിന്റേതായുണ്ട്. ദിനോസോറിന്റെ കുട്ടി എന്ന ചെറുകഥ സമാഹാരത്തിന്‌  1988 ൽ കേരള സാഹിത്യ അക്കാദമി പുരസ്കാരം ലഭിച്ചു.സാഹിത്യ അക്കാദമി വെബ്സൈറ്റ് 1998 ലും 2004 ലും കേരള സാഹിത്യ അക്കാദമി അംഗമായിരുന്നിട്ടുണ്ട് ഹരികുമാർ.ദാറ്റ്സ് മലയാളം 2001 ഒക്ടോബർ 1സാഹിത്യ അക്കാദമി

കൃതികൾ

നോവൽ
ഉറങ്ങുന്ന സർപ്പങ്ങൾ
ആസക്തിയുടെ അഗ്നിനാളങ്ങൾ
ഒരു കുടുംബപുരാണം
എഞ്ചിൻ ഡ്രൈവറെ സ്നേഹിച്ച പെൺകുട്ടി
തടാകതീരത്ത്
പ്രണയത്തിനൊരു സോഫ്റ്റ്‌വെയർ
കൊച്ചമ്പ്രാട്ടി
അറിയാതലങ്ങളിലേക്ക്
കഥകൾ
കൂറകൾ
ദിനോസറിന്റെ കുട്ടി
മഴയുള്ള രാത്രിയിൽ
വൃഷഭത്തിന്റെ കണ്ണ്
കുങ്കുമം വിതറിയ വഴികൾ
കാനഡയിൽനിന്നൊരു രാജകുമാരി
ദൂരെ ഒരു നഗരത്തിൽ
ശ്രീ പാർവതിയുടെ പാദം
സൂക്ഷിച്ചു വെച്ച മയിൽപീലി
പച്ചപ്പയ്യിനെ പിടിക്കാൻ
കറുത്ത തമ്പ്രാട്ടി
അനിതയുടെ വീട്
നഗരവാസിയായ ഒരു കുട്ടി
ഇളവെയ്ലിന്റെ സാന്ത്വനം(കഥാസമാഹാരം)

ഓർമ്മകുറിപ്പ്
നീ എവിടെയാണങ്കിലും
പുരസ്കാരങ്ങൾ
കേരള സാഹിത്യ അക്കാദമി പുർസ്കാരം-"ദിനോസോറിന്റെ കുട്ടി" എന്ന കഥാസമാഹാരത്തിന്‌ (1988)
പത്മരാജൻ പുരസ്കാരം-"പച്ചപ്പയ്യിനെ പിടിക്കാൻ" എന്ന ചെറുകഥക്ക്-(1997)
നാലപ്പാടൻ പുരസ്കാരം-"സൂക്ഷിച്ചു വെച്ച മയിൽപീലി" എന്ന കഥക്ക്(1998)

അവലംബം

പുറത്തേക്കുള്ള കണ്ണി
ഇ ഹരികുമാർ-വെബ്സൈറ്റ്

വർഗ്ഗം:1943-ൽ ജനിച്ചവർ

വർഗ്ഗം:ജൂലൈ 13-ന് ജനിച്ചവർ

വർഗ്ഗം:കേരള സാഹിത്യ അക്കാദമി പുരസ്കാരം ലഭിച്ചവർ
വർഗ്ഗം:മലയാളം നോവലെഴുത്തുകാർ
വർഗ്ഗം:മലയാള കഥാകൃത്തുക്കൾ
വർഗ്ഗം:മലപ്പുറം ജില്ലയിൽ ജനിച്ചവർ
വർഗ്ഗം:മാർച്ച് 23-ന് മരിച്ചവർ
വർഗ്ഗം:2020-ൽ മരിച്ചവർ